**Základná škola s materskou školou**

**Ulica pod Chočom 550, 034 81 Lisková**

oznamuje

**zápis žiakov do 1. ročníka   
pre školský rok 2017/2018**

sa uskutoční **3.a 4. apríla 2017** (pondelok – utorok)

v čase od **14,00 do 17,00 hod**. v budove základnej školy

**Prineste si:**

* rodný list dieťaťa
* občiansky preukaz
* dobrú náladu

**Tešíme sa na Vás**

Rodičom ponúkame možnosť objednať a predplatiť pracovné zošity pre žiaka do 1. ročníka.

**Základná škola s materskou školou, Ulica pod Chočom 550, 034 81 Lisková**

**Oznámenie**

**o zápise žiakov do 1. ročníka základnej školy pre školský rok 2017/2018**

Zápis žiakov do 1. ročníka ZŠ s MŠ Lisková pre školský rok 2017/2018 sa uskutoční v zmysle VZN Obce Lisková v dňoch **3. a 4. apríla 2017** v budove ZŠ.

V závažných prípadoch možno vopred dohodnúť s riaditeľkou školy mimoriadny termín zápisu.

* podľa VZN č. 6/2012 poskytuje Obec Lisková **jednorázový finančný príspevok 50 €** pri nástupe do prvého ročníka, ak žiak k 15. septembru bude v evidencii ZŠ s MŠ Lisková (bude žiakom 1.ročníka ZŠ Lisková )
* podľa VZN č. 5/2011 do školského obvodu ZŠ s MŠ Lisková patrí aj katastrálne územie obce Turík – týmto žiakom je vyplácaná v zmysle zákona **náhrada cestovného**

**Podmienky zápisu:**

1. Podmienky zápisu upravuje § 19 a 20 zákona NR SR č. 245/2008 Z. z. zákona o výchove a vzdelávaní (školský zákon) a § 10 vyhlášky MŠ SR č. 320/2008 Z. z. o základnej škole.
2. Zapísané môže byť dieťa, ktoré **k 31. 08. 2017 dovŕši vek 6 rokov a školskú spôsobilosť**.
3. Ak dieťa po dovŕšení šiesteho roku veku nedosiahne školskú spôsobilosť, riaditeľka školy rozhodne na základe žiadosti zákonného zástupcu o odklade povinnej školskej dochádzky. Súčasťou žiadosti je odporučenie všeobecného lekára pre deti a dorast a príslušného zariadenia výchovného poradenstva a prevencie.
4. Do 1. ročníka ZŠ možno výnimočne prijať aj dieťa, ktoré k 31. 08. 2017 nedovŕši šiesty rok veku, ak o to zákonný zástupca na zápise požiada a k žiadosti doloží súhlasné vyjadrenie všeobecného lekára pre deti a dorast a príslušného zariadenia výchovného poradenstva a prevencie.
5. Do triedy ZŠ možno začleniť aj žiaka so špeciálnymi výchovno-vzdelávacími potrebami. O prijatí rozhodne riaditeľka na základe písomnej žiadosti zákonného zástupcu a všeobecného lekára pre deti a dorast a príslušného zariadenia výchovného poradenstva a prevencie.
6. Zákonný zástupca dieťaťa predloží na zápise svoj občiansky preukaz a rodný list dieťaťa.
7. Základná škola pri zápise vyžaduje nasledovné údaje:
   1. meno a priezvisko, dátum narodenia, rodné číslo, miesto narodenia, národnosť, štátne občianstvo a trvalé bydlisko dieťaťa
   2. meno a priezvisko, adresa zamestnávateľa a trvalé bydlisko zákonných zástupcov
8. Ďalšie podrobnosti o zápise žiakov do 1. ročníka ZŠ ustanovuje § 10 vyhlášky MŠ SR č. 320/2008.

Ing. Renáta Galanová

riaditeľka školy